Olaug Granli

Olaug Granli (født 12. mai 1921 på Egge i Lier, død 14. desember 1990) var en politiker og ordfører (H) i Lier kommune fra 1976 til 1987. Olaug startet sin karriere innenfor politikken i 1968 da hun ble medlem av kommunestyret og fra 1972 var hun del av formannskapet i kommunen. Hun var Liers første kvinnelige ordfører, og den første kvinnelige ordføreren i Buskerud. I 1987 ble hun tildelt Norske kommuners hederstegn. Før hun gikk inn i politikken var hun engasjert i Røde Kors, og i 1969 ble hun tildelt Norges Røde Kors Fortjenestemedalje. Kort tid etter hun gikk av som ordfører ble hun rammet av sykdom og døde i 1990.

Referanser 

Ordførere i Lier
Personer fra Lier kommune